b'\n_START_ARTICLE_\nForsvarsstaben\n_START_SECTION_\nHistorikk\n_START_PARAGRAPH_\nForsvarsstaben ble opprettet 1. september 1945 med Halvor Hansson som midlertidig sjef. Samtidig opph\xc3\xb8rte Forsvarets overkommando og Forsvarsstaben innordnet i Forsvarsdepartementet. Straks etter opprettelsen ble det ogs\xc3\xa5 opprettet en milit\xc3\xa6r sjefsnemd som fikk den operative kommandoen i fred. Dette i motsetning til Forsvarets overkommando som hadde den samordnende kommandoen for milit\xc3\xa6re styrker i Norge._NEWLINE_I denne perioden ble Norge medlem av Nato v\xc3\xa5ren 1949. Dette f\xc3\xb8rte til at den operative kommandoen i erkl\xc3\xa6rte krigsskueplasser ville bli overf\xc3\xb8rt til sjefen for Nordkommandoen, Allied Forces Northern Europe (AFNORTH)._NEWLINE_Under Sjefen for forsvarstaben l\xc3\xa5 \xc3\x98verstkommanderende for Nord-Norge (\xc3\x98KN). _NEWLINE_Forsvarsstaben ble s\xc3\xa5 nedlagt i 1961 da Forsvarets overkommando igjen ble opprettet. Forsvarsstaben ble opprettet igjen 1. august 2003 da Forsvarets overkommando (FO) ble nedlagt.  _NEWLINE_Forsvarsstaben var frem til 1. januar 2009 organisert med fire grenstaber \xe2\x80\x93 H\xc3\xa6rstaben, Sj\xc3\xb8forsvarsstaben, Luftforsvarsstaben og Heimevernstaben. Generalinspekt\xc3\xb8rene var en del av Forsvarsstaben og hadde gjennomf\xc3\xb8ringsansvaret for styrkeproduksjonen i sine forsvarsgrener.'